
న్యూఢిల్లీ : బంగ్లాదేశ్ స్వాతంత్ర్య దినోత్సవం సందర్భంగా ఆ దేశ ప్రజలందరికీ ప్రధాన మంత్రి నరేంద్ర మోదీ శుభాకాంక్షలు తెలిపారు. బంగబంధు నేతృత్వంలో ప్రజలు స్వాతంత్ర్యం కోసం పోరాడారని గుర్తు చేశారు.  ‘మన్ కీ బాత్’ 30వ రేడియో కార్యక్రమంలో ఆయన మాట్లాడుతూ బంగ్లాదేశ్కు భారతదేశం మంచి మిత్ర దేశమని తెలిపారు. బంగ్లాదేశ్కు భారతదేశం అండగా ఉంటుందని హామీ ఇచ్చారు. ఆ దేశ ప్రజలతో భారతదేశం భుజం భుజం కలిపి, వారికి మద్దతుగా నిలుస్తుందన్నారు.  గాంధీజీ నేతృత్వంలో చంపారన్ సత్యాగ్రహం 1917లో జరిగిందని, దీనికి ఈ ఏడాదితో శతవత్సరాలు నిండాయని తెలిపారు. భారతదేశంలో గాంధీజీ నిర్వహించిన తొలి ఉద్యమాల్లో ఇదొ ఒకటని తెలిపారు. ఈ సత్యాగ్రహం మనకు మహాత్మా గాంధీ ప్రత్యేకతను చూపించిందని, ఆయన విశిష్ట వ్యక్తి అని తెలియజేసిందని అన్నారు. భగత్ సింగ్ తనకు నిరంతరం ప్రేరణనిస్తూ ఉంటారన్నారు. భగత్ సింగ్, రాజ్గురు, సుఖ్దేవ్ మృత్యువుకు భయపడలేదని, దేశం కోసమే జీవించారని, దేశం కోసమే మరణించారని పేర్కొన్నారు.

newdhilly : bangladesh swaatantrya dinotsavam sandarbhamgaa aa desha prajalandarikee pradhaana mantri narendra modii subhaakaankshalu telipaaru. bangabandhu netrutvamlo prajalu swaatantryam kosam poraadaarani gurtu chesaru.  ‘man kee bath’ 30va radio kaaryakramamlo aayana maatlaadutuu bangladesku bharatadesam manchi mitra deshamani telipaaru. bangladesku bharatadesam andagaa untundani haami icharu. aa desha prajalatho bharatadesam bhujam bhujam kalipi, vaariki maddatugaa nilustundannaaru.  gandhiji netrutvamlo champaran satyagraham 1917loo jarigindani, deeniki ee edaadito satavatsaraalu nindaayani telipaaru. bhaaratadesamlo gandhiji nirvahinchina toli udyamaallo ido okatani telipaaru. ee satyagraham manaku mahatma gaandhi pratyekatanu choopinchindani, aayana visishta vyakti ani teliyajesindani annaru. bhagat sing tanaku nirantaram prerananistuu untaarannaaru. bhagat sing, rajguru, sukhdev mrutyuvuku bhayapadaledani, desham kosame jeevinchaarani, desham kosame maraninchaarani perkonnaru.